Engelringkoek met witsjokoladeversiersel - Goeie Huishouding
Tuis » Recipes » Koeke en Gebak » Engelringkoek met witsjokoladeversiersel
Engelringkoek met witsjokoladeversiersel
125 g gewone meel, plus 1 e meel om mee te bestrooi
10 groot eierwitte
1 t haselneut- of amandelgeursel
225 g witsjokolade, in stukkies gebreek
150 g elk vars frambose en bloubessies
Voorverhit die oond tot 180 °C. Kry ’n wynbottel wat in die holte van ’n 25,5 cm-ringkoekpan pas. (Die pan met die koek gaan ná die tyd omgekeerd hierop balanseer.) Plaas eenkant. Sif die meel en 100 g strooisuiker in ’n middelslagbak. Plaas eenkant.
Klits die eierwitte met ’n elektriese klitser in ’n groot mengbak tot skuimerig. Voeg die sout, suurlemoensap en kremetart by. Klits weer totdat sagte punte vorm. Voeg die res van die strooisuiker 1 e op ’n slag by. Klits ná elke byvoeging totdat stywe punte vorm. Wanneer die mengsel styf en blink is en jy nie meer suikerkorrels kan voel wanneer jy dit tussen jou wysvinger en duim vryf nie, meng die vanielje en neutgeursel by.
Sprinkel ⅓ van die meel-en-suikermengsel oor en vou dit liggies met ’n klitser of metaallepel in. Herhaal met die orige meelmengsel totdat jy ’n dik beslag sonder klonte het. Skep die beslag in ’n ongesmeerde pan en maak dit gelyk.
Bak dit in die onderste derde van die oond vir 40 tot 50 minute totdat dit sponsagtig is en ’n toetspen skoon uitkom wanneer jy dit indruk.
Haal die koek uit die oond. Keer die pan onmiddellik om en druk die wynbottel se nek deur die holte. Balanseer dit versigtig. Laat die koek vir 1 uur só afkoel. Haal dit van die bottel af, maak die rande met ’n mes los en keer dit op ’n bord uit.
Sit ’n bak oor ’n kastrol met water wat net-net prut. Verhit die mascarpone tot loperig. Voeg die sjokolade by en roer tot glad. Verwyder van die hitte en laat afkoel tot dik, maar steeds loperig. Giet oor die koek en rond met vars bessies af.
WERK VOORUIT: Dié koek smaak die lekkerste vars, maar jy kan dit ’n dag vooraf maak. Bêre dit in ’n lugdigte houer en versier voor opdiening.
ELKE PORSIE: Sowat 2 140 kJ, 24 g vet (15 g versadigde vet), 68 g koolhidrate (56 g totale suiker), 5 g proteïen, 2 g vesel.
35 min 60 min 10 Easy